දේශීය නර්තනයට හා වාද්‍ය භාණ්ඩ පරිහරණ කිරීමට විශේෂ ඇල්මක් හා කුසලතාවක් ඔහු නිරන්තරයෙන්ම දැක්විය.මොහුගේ සහජ කුසලතා අවබෝධ කරගෙන ඔහුගේ මවුපියන් ගබිච්චි සහ මාටින් යන ගුරුන්නාන්සේ වෙත මොහුව භාරකර ඇත්තේ සබරගමු නැටුම් ඉගෙන ගැනීමටයි.මෙලෙස මූලික නර්තන අධ්‍යාපනය ලබාගත් ඔහු 1971 දී උඩුගම්පොළ ගොවිගම සිටි ඔහුගේ පුංචිඅම්මා වෙත ගෙනැවිත් බාරදී තවදුරටත් කලා අධ්‍යාපනය ඉගෙන ගැනීමට මග සලසා දී ඇත.මෙගම පදිංචි ඔහුගේම ඥාතීන් වන තේමිස් එදිරිසිංහ සීටින්ගා (සිද්ධිනා පනික්කලේ) සේතුංග වැනි දක්ෂ ගුරුන්නාන්සේලා ගුණදාසගේ කලා ජීවිතය ඔපමට්ටම් කිරීමේ වගකීම බාරගෙන ඇත.උපතේ පටන්ම දක්ෂ බෙර වාදකයෙක් මෙන්ම තාල භාණ්ඩ අලුත්වැඩියා කිරීමෙහි ප්‍රවීණයකු වූයේ විවිධ ආචාර්යවරුන්ගේ ගුරුහරුකම් මතය.වත්මනෙහි බස්නාහිර පළාතේ පමණක් නොව රට පුරාම මොහුගේ කලා කුසලතාවන් ප්‍රචලිත වී හමාරය.